La Fundació "la Caixa" i CaixaBank col·laboren amb el Centre Solidari d'Aliments
18 de març 2021

![](/media/bkif2aoe/97-w-colaboracion-caixabakn-centre-solidari-aliments.jpg)  
  
CaixaBank, a través d'una aportació econòmica de la Fundació "la Caixa", ha mostrat el seu suport al Centre Solidari d'Aliments, sent el segon màxim benefactor del centre, per darrere de l'Ajuntament. L'entitat social ha rebut una col·laboració de 12.000 euros, amb l'assistència de l'alcalde de Sagunt, Darío Moreno.

  

L'alcalde ha transmés la importància de la participació de les empreses en la vida de la ciutat i la seua col·laboració amb el teixit associatiu, i ha manifestat que **«és una molt bona notícia esta col·laboració que CaixaBank, a través de la Fundació "la Caixa", fa al Centre Solidari d'Aliments, una institució que precisament se centra en ajudar les persones que es troben en una situació vulnerable. Per això creiem que és un exemple de bona pràctica empresarial i animem la resta d'empreses que estan localitzades a la nostra ciutat a continuar amb esta aportació»**. També ha recordat que **«tenim exemples de grans empreses que creuen en la responsabilitat social corporativa, i en eixe sentit des de l'Ajuntament les animem a continuar en eixa gran tasca social que demostra que per a moltes empreses no es tracta solament d'obtindre un benefici empresarial, sinó també de generar comunitat»**.

  

*   [](http://www.facebook.com/sharer.php?u=https://aytosagunto.es/va/actualitat/la-fundació-la-caixa-i-caixabank-col-laboren-amb-el-centre-solidari-d-aliments/ "Facebook")
*   [](http://twitter.com/share?url=https://aytosagunto.es/va/actualitat/la-fundació-la-caixa-i-caixabank-col-laboren-amb-el-centre-solidari-d-aliments/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fundació-la-caixa-i-caixabank-col-laboren-amb-el-centre-solidari-d-aliments/ "Linked In")
*   [](mailto:?body=https://aytosagunto.es/va/actualitat/la-fundació-la-caixa-i-caixabank-col-laboren-amb-el-centre-solidari-d-aliments/)